১৮৮১ সালে সারে দলের সদস্যরূপে প্রথম খেলতে নামেন। কিন্তু ১৯৮৩ সালের পূর্ব-পর্যন্ত সফলতা পাননি। ১৮৮৬ সালে প্রথমবারের মতো ১০০০ রান তুলেন। ১৮৮৮ সালে ১৩২৩ রান তুলেন। তন্মধ্যে নয়বার পঞ্চাশোর্ধ্ব রান সংগ্রহ করেছিলেন। ঐ বছরেই প্রথম টেস্ট খেলায় অংশ নেন। ওভালে চার্লস টার্নারের ন্যায় বোলারদের মোকাবেলা করে ইংল্যান্ডের টেস্ট জয়ে তিনি ৭০ রান তুলেন। কেপটাউনে স্বাগতিক দক্ষিণ আফ্রিকার বিপক্ষে অ্যাবল ১২০ রান করেন। এর বিপরীতে দক্ষিণ আফ্রিকা ৪৭ ও ৪৩ রানে অল-আউট হয়েছিল। ফলে প্রতিপক্ষের উভয় ইনিংসে সংগৃহীত মোট রানের চেয়েও তার রান সংখ্যা অধিক ছিল।

পরবর্তী চৌদ্দ বছর ইংল্যান্ডের অন্যতম সর্বোচ্চ রান সংগ্রহকারীর ভূমিকায় অবতীর্ণ হন। কেবলমাত্র ১৮৯৩ সালে আঘাতের কারণে তেমন খেলতে পারেননি। ১৮৯০ সালে টেস্ট দলে তাকে নেয়া হয়নি। তবে, ১৮৯১ সালে নিজের স্বাভাবিক ক্রীড়াশৈলীতে ফিরে আসেন ও পরের শীতে অস্ট্রেলিয়া সফরে ভালো করেন।

১৮৯৫ সালে অসাধারণ ক্রীড়াশৈলী উপহার দেন। মাত্র চারজন খেলোয়াড়ের একজনরূপে ২০০০ রান তুলেন। তন্মধ্যে ওভালে এসেক্সের বিপক্ষে তিনি তার প্রথম দ্বি-শতক করেন। তবে, ১৮৯৬ সালের পর সমস্যাসঙ্কুল চোখের সমস্যায় ভুগলে অনিচ্ছাস্বত্ত্বেও তাকে টেস্ট দলের বাইরে রাখতে হয়। ১৮৯৭ ও ১৮৯৮ সালেও ২০০০ রান তুলেছিলেন। ১৮৯৯ সালে ২৬৮৫, ১৯০০ সালে ২৫৯২ ও ১৯০১ সালে ৩৩০৯ রান তোলার পর পুণরায় ১৯০২ সালে ২০০০ রান তুলেন।
খেলোয়াড়ী জীবন
খেলার ধরন
অবসর
অর্জনসমূহ